****

**Ghid pentru redactarea şi prezentarea Lucrării de Disertație pentru programul de Master *Multilingvism și multiculturalitate***

### A DISSZERTÁCIÓVAL KAPCSOLATOS

### FORMAI KÖVETELMÉNYEK

**I. A disszertáció fő részei:**

1. Külső borító (román nyelven; lásd jelen útmutató 4. oldalát)
2. Címlap román nyelven (lásd jelen útmutató 5. oldalát)
3. Címlap magyar/angol/német nyelven (lásd jelen útmutató 6. oldalát)
4. Tartalomjegyzék (a fejezetcímek oldalszámaival)
5. Főszöveg
	* bevezetés
	* fejezetek
	* következtetések
6. Felhasznált szakirodalom
7. Mellékletek (ha szükséges)

**II. Általános formai követelmények:**

1. A főszöveg 12-es méretű Times New Roman betűtípussal készül, 1,5-es sorközzel, „sorkizárt” (*justified*) sorvégekkel, 2,5 cm-es margóval.
2. A fejezetcímek középre igazítottak, 14-es méretű kövérített (*bold*) betűvel szedjük őket.
3. Az alfejezetcímek balra igazítottak, 12-es méretű kövérített (*bold*) betűvel szedjük őket.
4. Az oldalszámozás az oldalak alján, középre igazítva jelenik meg.
5. A szövegen belüli kiemeléseket dőlt (*kurzív, italic*) betűkkel jelezzük. Szövegtestben lehetőleg nem használunk kövérítést és aláhúzást.
6. A hivatkozott művek címeit, illetve a folyóiratcímeket a főszövegben dőlt betűs (*kurzív, italics*) szedéssel emeljük ki.
7. A szakirodalomra történő hivatkozás lábjegyzetek vagy szövegközi jegyzetek formájában történik. A lábjegyzetek számozása folyamatos.
8. Az évszázadokat – az idézetekben és hivatkozott címekben lévő eltérő változatok kivételével – arab számokkal írjuk.
9. Ún. „lúdlábat” (az idézet mindkét végén befelé mutató lúdlábat) használunk akkor, ha az idézeten belül szintén idézőjelet kell használnunk. Példa: „Ki tagadhatná, hogy a Duna s Tisza árterületein konyhalatin nemzet szaladgálna, ha Werbőczy politikai »nemzete« alatt a magyar paraszt elsorvadt volna.”
10. A nagykötőjel használata kötelező a -tól -ig értelemben használt számok és szavak, valamint pl. társszerzők nevei, egy nyomtatvány több nyomdahelye vagy kiadója stb. között. Előtte és utána nincs szóköz, csak ha legalább a nevek egyike többtagú. Például: 1914–1918; Kós–Nagy–Szentimrei (szerk.); Kolozsvár–Bukarest; de: Párizs – New York
11. A felhasznált szakirodalmat tartalmazó irodalomjegyzékben szereplő tételek a szerzők vezetéknevének ábécésorrendjében követik egymást. Sokszerzős művek, lexikonok stb. esetében a szerkesztők nevét vesszük figyelembe. Többszerzős, illetve többszerkesztős művek esetén a művet csak az ábécésorrendben első név szerint közöljük. Ha a dolgozat jellege megkívánja, külön csoportba rendezzük az elsődleges és a másodlagos szakirodalmat.

**III. A hivatkozással kapcsolatos formai követelmények:**

**1. Hivatkozás kötet esetén:**

Szerző vezetékneve [,] szerző keresztneve [vagy annak kezdőbetűje/kezdőbetűi.]: *Könyv címe*. [Ford. Fordító neve.] Kiadó, kiadás helye, éve [, oldalszám].

Példák:

1. Geréb Zsolt: *Újszövetségi tanulmányok*. Partium Kiadó, Nagyvárad, 2005.

2. Gadamer, Hans-Georg: *Igazság és módszer*. Ford. Bonyhai Gábor. Gondolat, Budapest, 1984, 284.

**2. Hivatkozás kötetben szereplő tanulmány esetén:**

Szerző vezetékneve[,] szerző keresztneve [vagy annak kezdőbetűje/kezdőbetűi.]: Tanulmány címe. In: szerkesztő(k) vezetékneve[,] keresztneve [Több szerkesztő esetén a neveket „ – ” jellel választjuk el egymástól] (szerk.): *Kötet címe*. Kiadó, kiadás helye, éve, oldalszám.

Példa:

1. György Béla: Hargita megye úthálózatának rehabilitációs programja. In: Köllő Gábor (szerk.): *Nemzetközi Építéstudományi Konferencia. Csíksomlyó, 2001. május 24–27.* Kolozsvár, Erdélyi Magyar Műszaki Tudományos Társaság, 2000, 63–66.

2. Mertens, Karl: Der Kairos der Rede als Ausdruck menschlicher Situiertheit. In: Kopperschmidt, Josef (Hg.): *Rhetorische Anthropologie*. *Studien zum Homo rhetoricus.* München: Fink, 2000, S. 295–313.

**3. Hivatkozás folyóiratban szereplő tanulmány esetén:**

Szerző vezetékneve[,] szerző keresztneve [vagy annak kezdőbetűje/kezdőbetűi.]: Tanulmány címe*. Folyóirat címe*, év/szám.[, oldalszám].

[Folyamatos számozású folyóiratok esetén:]

Szerző vezetékneve[,] szerző keresztneve [vagy annak kezdőbetűje/kezdőbetűi.]: Tanulmány címe. *Folyóirat címe*, szám (megjelenés éve)[, oldalszám].

Példák:

1. Heitsch, Ernst: Sprachtheoretische Überlegungen Platons. *Allgemeine Zeitschrift für Philosophie*, 23, 1998/1, S. 43–59.

2. Gadamer, Hans-Georg: A platóni dialektikához. *Kellék*, 18–19–20 (2001), 36–65.

**IV. Rövidítések használata:**

A rövidítéseket kezdéskor nagy betűvel írjuk, egyébként kis betűvel:

Lásd: lásd

Ugyanő: uő:

Ugyanők: uők:

Évszám nélkül: é. n.

Hely nélkül: h. n.

Idézett mű: i. m. [pl. i. m. 203.]

Idézett kiadás: id. kiad. [pl. id. kiad. 508.]

Ugyanott: uo.

Vesd össze: vö.